title: Den Europæiske Centralbanks afgørelse (EU) 2016/811 af 28. april 2016 om ændring af afgørelse ECB/2014/34 om foranstaltninger vedrørende målrettede langfristede markedsoperationer (ECB/2016/11)

text:
                  21.5.2016

                  DA

                  Den Europæiske Unions Tidende

                  L 132/129

            DEN EUROPÆISKE CENTRALBANKS AFGØRELSE (EU) 2016/811
      af 28. april 2016
      om ændring af afgørelse ECB/2014/34 om foranstaltninger vedrørende målrettede langfristede markedsoperationer (ECB/2016/11)
      STYRELSESRÅDET FOR DEN EUROPÆISKE CENTRALBANK HAR —
      under henvisning til traktaten om Den Europæiske Unions funktionsmåde, særlig artikel 127, stk. 2, første led,
      under henvisning til statutten for Det Europæiske System af Centralbanker og Den Europæiske Centralbank, særlig artikel 3.1, første led, artikel 12.1, artikel 18.1, andet led, og artikel 34.1, andet led,
      under henvisning til Den Europæiske Centralbanks retningslinje (EU) 2015/510 af 19. december 2014 om gennemførelse af Eurosystemets pengepolitiske ramme (ECB/2014/60) (1), og
      ud fra følgende betragtninger:

                  (1)

                  I henhold til artikel 1, stk. 4, i retningslinje (EU) 2015/510 (ECB/2014/60) kan Styrelsesrådet til enhver tid ændre redskaberne, instrumenterne, kravene, kriterierne og procedurerne for gennemførelsen af Eurosystemets pengepolitiske operationer.

                  (2)

                  For at opfylde sit mandat til at fastholde prisstabilitet og i forbindelse med indførelsen af foranstaltninger for at styrke den pengepolitiske transmissionsmekanismes funktion ved at understøtte långivningen til realøkonomien vedtog Styrelsesrådet den 29. juli 2014 afgørelse ECB/2014/34 (2). Med denne afgørelse blev beslutningen om at gennemføre en række målrettede langfristede markedsoperationer (targeted longer-termed refinancing operations, TLTROs) over en toårig periode fastsat.

                  (3)

                  For at styrke ECB's lempelige pengepolitik og den pengepolitiske transmissionsmekanisme ved yderligere at tilskynde bankerne til at låne til realøkonomien besluttede Styrelsesrådet den 10. marts 2016 at gennemføre fire nye målrettede langfristede markedsoperationer (herefter TLTROs-II). Betingelserne for de nye TLTROs-II fastsættes i en særskilt afgørelse. For at gøre det muligt for institutterne at tilbagebetale de beløb, der blev lånt i henhold til de målrettede langfristede markedsoperationer, og at optage lån under den nye række af TLTROs-II besluttede Styrelsesrådet i juni 2016 at gennemføre en yderligere mulighed for frivillig tilbagebetaling for alle udestående målrettede langfristede markedsoperationer.

                  (4)

                  Styrelsesrådet besluttede også, at de deltagere, der har indsendt de nødvendige data til beregning af den obligatoriske førtidige tilbagebetaling i september 2016, ikke vil blive underlagt ekstra indberetningsforpligtelser.

                  (5)

                  For at give kreditinstitutterne tilstrækkelig tid til at foretage de nødvendige operationelle forberedelser i forbindelse med den første nye TLTRO-II, bør denne afgørelse træde i kraft straks.

                  (6)

                  Afgørelse ECB/2014/34 bør derfor ændres i overensstemmelse hermed —

            VEDTAGET DENNE AFGØRELSE:
      Artikel 1
      Ændringer
      Afgørelse ECB/2014/34 ændres som følger:

                  1)

                  Artikel 6 erstattes af følgende:
                  »Artikel 6
                  Førtidig tilbagebetaling
                  1.   Uden at berøre stk. 2 har deltagerne med begyndelse 24 måneder efter hver målrettet langfristet markedsoperation mulighed for halvårligt at reducere beløbet på eller bringe de målrettede langfristede markedsoperationer til ophør før udløbstid. Datoerne for førtidig tilbagebetaling falder sammen med afviklingsdagene for Eurosystemets primære markedsoperationer, som specificeres nærmere af Eurosystemet.
                  2.   Deltagere har også mulighed for at reducere beløbet på eller bringe de målrettede langfristede markedsoperationer til ophør før udløbstid på en dato, der falder sammen med afviklingsdagen for den første målrettede langfristede markedsoperation, der gennemføres i henhold til Den Europæiske Centralbanks afgørelse (EU) 2016/810 (ECB/2016/10) (*). En deltager skal for at kunne gøre brug af proceduren for førtidig tilbagebetaling på den første dato for førtidig tilbagebetaling underrette den relevante nationale centralbank senest tre uger før den førtidige tilbagebetalingsdato om, at deltageren agter at foretage en tilbagebetaling i henhold til proceduren for førtidig tilbagebetaling på den pågældende tilbagebetalingsdato. Denne meddelelse får bindende virkning for deltageren tre uger før datoen for den førtidige tilbagebetaling, som meddelelsen henviser til. For at undgå tvivl skal den yderligere låneramme, der er tilgængelig i forbindelse den målrettede langfristede markedsoperation, som gennemføres i juni 2016 og som skal beregnes i overensstemmelse med artikel 4, stk. 3, fastsættes på grundlag af de lån, der optages i forbindelse med de målrettede langfristede markedsoperationer, der gennemføres fra marts 2015, uden at fratrække beløb, som er blevet tilbagebetalt på den første førtidige tilbagebetalingsdato.
                  3.   For så vidt angår alle øvrige tilbagebetalingsdatoer skal en deltager for at kunne gøre brug af proceduren for førtidig tilbagebetaling underrette den relevante nationale centralbank senest to uger før den førtidige tilbagebetalingsdato om, at deltageren agter at foretage en tilbagebetaling i henhold til proceduren for førtidig tilbagebetaling på den pågældende tilbagebetalingsdato. Denne meddelelse får bindende virkning for deltageren to uger før datoen for den førtidige tilbagebetaling, som meddelelsen henviser til.
                  4.   Hvis deltageren ikke afvikler det forfaldne beløb helt eller delvist på den pågældende dato for førtidig tilbagebetaling i henhold til proceduren for førtidig tilbagebetaling, kan det resultere i, at deltageren bliver pålagt et gebyr. Beregning af det pågældende gebyr sker i overensstemmelse med bilag VII til Den Europæiske Centralbanks retningslinje (EU) 2015/510 (ECB/2014/60) (**), og gebyret skal svare til det gebyr, der pålægges ved manglende overholdelse af forpligtelserne til at stille tilstrækkelig sikkerhed og afvikle det beløb, som modparten er blevet tildelt for så vidt angår tilbageførselsforretninger med henblik på pengepolitiske formål. Pålæggelsen af et gebyr berører ikke den nationale centralbanks ret til i tilfælde af misligholdelse at gøre brug af midlerne fastsat i artikel 166 i retningslinje (EU) 2015/510 (ECB/2014/60).

                     (*)  Den Europæiske Centralbanks afgørelse (EU) 2016/810 af 28. april 2016 om den anden række af målrettede langfristede markedsoperationer (ECB/2016/10) (EUT L 132 af 21.5.2016, s. 107)."

                     (**)  Den Europæiske Centralbanks retningslinje (EU) 2015/510 af 19. december 2014 om gennemførelse af Eurosystemets pengepolitiske ramme (ECB/2014/60) (EUT L 91 af 2.4.2015, s. 3).«"

                  2)

                  Artikel 7, stk. 1 og 2, erstattes af følgende:
                  »1.   Deltagere i de målrettede langfristede markedsoperationer, hvis kumulative godkendte nettolångivning i perioden fra 1. maj 2014 til 30. april 2016 ligger under deres fastsatte benchmark pr. 30. april 2016, skal indfri deres initiale og yderligere lån i de målrettede langfristede markedsoperationer helt den 28. september 2016, med mindre Eurosystemet har specificeret en alternativ dato. De tekniske beregninger er nærmere beskrevet i bilag I.
                  2.   Hvis en deltagers samlede lån i forbindelse med dennes yderligere låneramme i de målrettede langfristede markedsoperationer, som gennemføres fra marts 2015 til juni 2016, overskrider den yderligere låneramme, der er beregnet pr. april 2016 som referencemåneden for tildeling, forfalder beløbet for denne overskridende yderligere låntagning til betaling den 28. september 2016, med mindre Eurosystemet har specificeret en alternativ dato. De tekniske beregninger er nærmere beskrevet i bilag I.«

                  3)

                  Artikel 7, stk. 5, erstattes af følgende:
                  »5.   Hvis deltageren ikke afvikler det forfaldne beløb helt eller delvist på den pågældende dato for førtidig tilbagebetaling i henhold til den obligatoriske procedure for førtidig tilbagebetaling, kan det resultere i, at deltageren bliver pålagt et gebyr. Beregning af det pågældende gebyr sker i overensstemmelse med bilag VII til retningslinje (EU) 2015/510 (ECB/2014/60), og gebyret skal svare til det gebyr, der pålægges ved manglende overholdelse af forpligtelserne til at stille tilstrækkelig sikkerhed og afvikle det beløb, som modparten er blevet tildelt for så vidt angår tilbageførselsforretninger med henblik på pengepolitiske formål. Pålæggelsen af et gebyr berører ikke den nationale centralbanks ret til i tilfælde af misligholdelse at gøre brug af midlerne fastsat i artikel 166 i retningslinje (EU) 2015/510 (ECB/2014/60).«

                  4)

                  Artikel 8, stk. 4, erstattes af følgende:
                  »4.   Et institut skal, hvis det deltager i en målrettet langfristet markedsoperation, og så længe det har udestående kredit i en målrettet langfristet markedsoperation, hvert kvartal indsende udfyldte dataindberetningsskemaer i overensstemmelse med stk. 1 indtil alle data, der er nødvendige for at fastsætte den obligatoriske tilbagebetalingsforpligtelse i henhold til artikel 7, er blevet indsendt.«

                  5)

                  Artikel 8, stk. 8, erstattes af følgende:
                  »8.   Med mindre en deltager har tilbagebetalt alle udestående beløb i forbindelse med de målrettede langfristede markedsoperationer i overensstemmelse med artikel 6, stk. 2, skal hver deltager i de målrettede langfristede markedsoperationer årligt gennemgå en undersøgelse af nøjagtigheden af de data, der er indsendt i overensstemmelse med stk. 1. Denne undersøgelse, som vil kunne foretages i forbindelse med den årlige revision, kan udføres af en ekstern revisor. Deltagere kan anvende tilsvarende ordninger, der er godkendt af Eurosystemet, i stedet for at gøre brug af en ekstern revisor. Deltagerens nationale centralbank skal underrettes om resultatet af undersøgelsen. Ved gruppedeltagelse i en målrettet langfristet markedsoperation skal resultaterne videregives til gruppemedlemmernes nationale centralbanker. På anmodning af deltagerens nationale centralbank fremsendes detaljerede resultater fra de undersøgelser, der udføres i henhold til dette stykke, til den nationale centralbank og i tilfælde af gruppedeltagelse i en målrettet langfristet markedsoperation til gruppemedlemmernes nationale centralbanker.«

            Artikel 2
      Ikrafttrædelse
      Denne afgørelse træder i kraft den 3. maj 2016.

         Udfærdiget i Frankfurt am Main, den 28. april 2016.

            Mario DRAGHI

               Formand for ECB

         (1)  EUT L 91 af 2.4.2015, s. 3.

         (2)  Afgørelse ECB/2014/34 af 29. juli 2014 om foranstaltninger vedrørende målrettede langfristede markedsoperationer (EUT L 258 af 29.8.2014, s. 11).


title: Rådets afgørelse (EU) 2015/1791 af 5. oktober 2015 om beskikkelse af en italiensk suppleant til Regionsudvalget

text:
               7.10.2015

               DA

               Den Europæiske Unions Tidende

               L 260/27

         RÅDETS AFGØRELSE (EU) 2015/1791
   af 5. oktober 2015
   om beskikkelse af en italiensk suppleant til Regionsudvalget
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 305,
   under henvisning til indstilling fra den italienske regering, og
   ud fra følgende betragtninger:

               (1)

               Rådet vedtog den 26. januar, den 5. februar og den 23. juni 2015 afgørelse (EU) 2015/116 (1), (EU) 2015/190 (2) og (EU) 2015/994 (3) om beskikkelse af medlemmerne af og suppleanterne til Regionsudvalget for perioden 26. januar 2015 til 25. januar 2020.

               (2)

               Der er blevet en plads ledig som suppleant til Regionsudvalget, efter at Onofrio INTRONAs mandat er udløbet —

         VEDTAGET DENNE AFGØRELSE:
   Artikel 1
   Til Regionsudvalget beskikkes som suppleant for den resterende del af mandatperioden, dvs. indtil den 25. januar 2020:

               —

               Roberto CIAMBETTI, Consigliere e Presidente del Consiglio regionale della Regione Veneto.

         Artikel 2
   Denne afgørelse træder i kraft på dagen for vedtagelsen.

      Udfærdiget i Luxembourg, den 5. oktober 2015.

            På Rådets vegne

         N. SCHMIT

            Formand

      (1)  EUT L 20 af 27.1.2015, s. 42.

      (2)  EUT L 31 af 7.2.2015, s. 25.

      (3)  EUT L 159 af 25.6.2015, s. 70.


title: Rådets afgørelse (FUSP) 2016/2231 af 12. december 2016 om ændring af afgørelse 2010/788/FUSP om restriktive foranstaltninger over for Den Demokratiske Republik Congo

text:
               12.12.2016

               DA

               Den Europæiske Unions Tidende

               LI 336/7

         RÅDETS AFGØRELSE (FUSP) 2016/2231
   af 12. december 2016
   om ændring af afgørelse 2010/788/FUSP om restriktive foranstaltninger over for Den Demokratiske Republik Congo
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29, og
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Den 20. december 2010 vedtog Rådet afgørelse 2010/788/FUSP (1).

               (2)

               Den 17. oktober 2016 vedtog Rådet konklusioner, hvori det udtrykte dyb bekymring over den politiske situation i Den Demokratiske Republik Congo. Det fordømte især på det kraftigste de ekstremt voldelige handlinger, der fandt sted den 19. og 20. september i Kinshasa, og bemærkede, at disse handlinger yderligere har forværret den fastlåste situation, som landet befinder sig i som følge af, at der ikke er udskrevet præsidentvalg inden for den forfatningsbestemte tidsfrist den 20. december 2016.

               (3)

               Rådet understregede, at regeringen i Den Demokratiske Republik Congo for at skabe et gunstigt klima for dialogen og valgene bør give et klart tilsagn om at sikre overholdelse af menneskerettighederne og retsstatsprincippet og bringe enhver instrumentalisering af retsvæsenet til ophør. Det opfordrede også alle aktører til at forkaste brugen af vold.

               (4)

               Rådet tilkendegav også, at det vil anvende alle de midler, det har til rådighed, herunder restriktive foranstaltninger over for dem, der er ansvarlige for alvorlige krænkelser af menneskerettighederne, tilskynder til vold eller forhindrer en mindelig og fredelig løsning på krisen, der respekterer det congolesiske folks ønske om at vælge sine repræsentanter.

               (5)

               Afgørelse 2010/788/FUSP bør derfor ændres i overensstemmelse hermed.

               (6)

               Der er behov for yderligere handling fra Unionens side for at gennemføre visse foranstaltninger —

         VEDTAGET DENNE AFGØRELSE:
   Artikel 1
   Afgørelse 2010/788/FUSP ændres således:

               1)

               Artikel 3 affattes således:
               »Artikel 3
               1.   Restriktive foranstaltninger som omhandlet i artikel 4, stk. 1, og artikel 5, stk. 1 og 2, indføres over for personer og enheder, der er udpeget af sanktionskomitéen som personer, der deltager i eller yder støtte til handlinger, der underminerer freden, stabiliteten eller sikkerheden i Den Demokratiske Republik Congo. Sådanne handlinger omfatter at:

                           a)

                           bryde våbenembargoen og dertil knyttede foranstaltninger som omhandlet i artikel 1

                           b)

                           være politisk og militær leder af udenlandske væbnede grupper, der opererer i Den Demokratiske Republik Congo, og som hindrer afvæbning og frivillig hjemsendelse eller genbosættelse af kombattanter, der tilhører sådanne grupper

                           c)

                           være politisk og militær leder af congolesiske militser, herunder dem, der modtager støtte fra uden for Den Demokratiske Republik Congo, og som forhindrer deres kombattanter i at deltage i afvæbnings-, demobiliserings- og reintegrationsprocessen

                           d)

                           rekruttere eller anvende børn i væbnede konflikter i Den Demokratiske Republik Congo i strid med gældende folkeret

                           e)

                           være involveret i planlægning, ledelse eller udførelse af handlinger i Den Demokratiske Republik Congo, der udgør krænkelser eller overtrædelser af menneskerettighederne, eller som krænker den humanitære folkeret, herunder handlinger, der involverer overgreb mod civile, herunder drab og lemlæstelse, voldtægt og anden seksuel vold, bortførelse, tvangsfordrivelse og angreb på skoler og hospitaler

                           f)

                           hindre adgangen til eller fordelingen af humanitær bistand i Den Demokratiske Republik Congo

                           g)

                           støtte fysiske personer eller enheder, herunder væbnede grupper eller kriminelle netværk, som er involveret i destabiliserende aktiviteter i Den Demokratiske Republik Congo gennem ulovlig udnyttelse af eller handel med naturressourcer, herunder guld eller vilde dyr eller produkter fremstillet heraf

                           h)

                           handle på vegne af eller efter instruks fra en udpeget fysisk person eller enhed eller handle på vegne af eller efter instruks fra en enhed, der ejes eller kontrolleres af en udpeget fysisk person eller enhed

                           i)

                           planlægge, lede, tilskynde til eller deltage i angreb mod MONUSCO's fredsbevarende styrker eller De Forenede Nationers personale

                           j)

                           yde finansiel, materiel eller teknologisk støtte til eller levere varer eller tjenester til eller til støtte for en udpeget fysisk person eller enhed.

                     De relevante personer og enheder, der er omfattet af dette stykke, er opført på listen i bilag I.
               2.   Restriktive foranstaltninger som omhandlet i artikel 4, stk. 1, og artikel 5, stk. 1 og 2, indføres over for personer og enheder, der

                           a)

                           forhindrer en mindelig og fredelig løsning med henblik på valg i Den Demokratiske Republik Congo, herunder gennem voldshandlinger, undertrykkelse og tilskyndelse til vold eller ved at undergrave retsstatsprincippet

                           b)

                           er involveret i planlægning, ledelse eller udførelse af handlinger, der udgør alvorlige krænkelser eller overtrædelser af menneskerettighederne i Den Demokratiske Republik Congo

                           c)

                           har tilknytning til dem, der er omhandlet i litra a) og b),

                     jf. listen i bilag II.«

               2)

               Artikel 4 affattes således:
               »Artikel 4
               1.   Medlemsstaterne træffer de nødvendige foranstaltninger til at hindre indrejse i eller transit gennem deres område for de personer, der er omhandlet i artikel 3.
               2.   Stk. 1 forpligter dog ikke en medlemsstat til at nægte sine egne statsborgere indrejse på medlemsstatens eget område.
               3.   For så vidt angår personer, der er omhandlet i artikel 3, stk. 1, finder nærværende artikels stk. 1 ikke anvendelse:

                           a)

                           hvis sanktionskomitéen på forhånd og ved en konkret og individuel vurdering fastslår, at sådan indrejse eller transit er berettiget af humanitære hensyn, herunder religiøse forpligtelser

                           b)

                           hvis sanktionskomitéen konkluderer, at en undtagelse vil fremme målene i relevante resolutioner fra De Forenede Nationers Sikkerhedsråd, dvs. fred og national forsoning i Den Demokratiske Republik Congo og stabilitet i regionen

                           c)

                           hvis sanktionskomitéen på forhånd og ved en konkret og individuel vurdering tillader transit for fysiske personer, der vender tilbage til den stat, hvor de er statsborgere, eller deltager i bestræbelser på at bringe gerningsmænd til grove overtrædelser af menneskerettighederne eller humanitær folkeret for en domstol, eller

                           d)

                           hvis en sådan indrejse eller transit er nødvendig for gennemførelsen af en retslig proces.

                     I tilfælde, hvor en medlemsstat i medfør af dette stykke tillader indrejse i eller transit gennem sit område for personer udpeget af sanktionskomitéen, gælder tilladelsen udelukkende det formål, til hvilket den er udstedt, og de berørte personer.
               4.   For så vidt angår personer, der er omhandlet i artikel 3, stk. 2, gælder nærværende artikels stk. 1 med forbehold af tilfælde, hvor en medlemsstat er bundet af en folkeretlig forpligtelse, navnlig:

                           a)

                           som værtsland for en international mellemstatslig organisation

                           b)

                           som værtsland for en international konference, som er indkaldt af De Forenende Nationer eller afholdes i De Forenede Nationers regi

                           c)

                           i henhold til en multilateral aftale, hvorved der tilkendes privilegier og immuniteter, eller

                           d)

                           i henhold til Lateranforliget fra 1929 mellem Pavestolen (Vatikanstaten) og Italien.

                     5.   Stk. 4 anses ligeledes for at gælde i tilfælde, hvor en medlemsstat er værtsland for Organisationen for Sikkerhed og Samarbejde i Europa (OSCE).
               6.   Hvis en medlemsstat indrømmer en fritagelse i henhold til stk. 4 eller 5, underretter den behørigt Rådet derom.
               7.   For så vidt angår personer, der er omhandlet i artikel 3, stk. 2, kan medlemsstaterne indrømme fritagelser fra foranstaltningerne i nærværende artikels stk. 1, hvis rejsen er berettiget af tvingende humanitære hensyn eller af hensyn til muligheden for at kunne deltage i mellemstatslige møder og møder, som Den Europæiske Union tager initiativ til eller er vært for, eller møder, hvor en medlemsstat, der varetager formandskabet for OSCE, er vært, og hvor der føres en politisk dialog, som direkte fremmer de politiske mål med restriktive foranstaltninger, herunder demokratiet, menneskerettighederne og retsstatsprincippet i Den Demokratiske Republik Congo.
               8.   En medlemsstat, der ønsker at indrømme fritagelser, jf. stk. 7, giver Rådet skriftlig meddelelse herom. Fritagelsen anses for at være indrømmet, medmindre et eller flere rådsmedlemmer gør skriftlig indsigelse inden to arbejdsdage efter at have modtaget meddelelsen om den foreslåede fritagelse. Hvis et eller flere af rådsmedlemmerne gør indsigelse, kan Rådet med kvalificeret flertal beslutte at indrømme den foreslåede fritagelse.
               9.   I tilfælde, hvor en medlemsstat i medfør af stk. 4, 5, 6, 7 eller 8 tillader indrejse i eller transit gennem sit område for personer, der er opført på listen i bilag II, gælder tilladelsen udelukkende det formål, til hvilket den er udstedt, og de direkte berørte personer.«

               3)

               Artikel 5 affattes således:
               »Artikel 5
               1.   Alle pengemidler, andre finansielle aktiver og økonomiske ressourcer, der direkte eller indirekte ejes eller kontrolleres af de personer eller enheder, som er omhandlet i artikel 3, eller som indehaves af enheder, der direkte eller indirekte ejes eller kontrolleres af dem eller af personer eller enheder, der handler på deres vegne eller efter deres anvisninger, og som er identificeret i bilag I og II, indefryses.
               2.   Ingen midler, andre finansielle aktiver eller økonomiske ressourcer må hverken direkte eller indirekte stilles til rådighed for eller være til fordel for de personer eller enheder, der er omhandlet i stk. 1.
               3.   For så vidt angår personer og enheder, der er omhandlet i artikel 3, stk. 1, kan medlemsstaterne tillade undtagelser fra de i stk. 1 og 2 omhandlede foranstaltninger med hensyn til pengemidler, andre finansielle aktiver og økonomiske ressourcer, der:

                           a)

                           er nødvendige for at afholde basale udgifter, herunder betaling af fødevarer, husleje eller renter og afdrag på realkreditlån, medicin og lægebehandling, skat, forsikringspræmier og offentlige forbrugsafgifter

                           b)

                           alene er bestemt til betaling af rimelige honorarer og godtgørelse af udgifter i forbindelse med juridisk bistand

                           c)

                           alene er bestemt til betaling af afgifter eller gebyrer i overensstemmelse med national lovgivning til rutinemæssig opbevaring eller forvaltning af indefrosne midler eller andre finansielle aktiver og økonomiske ressourcer

                           d)

                           er nødvendige til afholdelse af ekstraordinære udgifter, såfremt den pågældende medlemsstat har underrettet og opnået godkendelse fra sanktionskomitéen, eller

                           e)

                           er genstand for en retslig, administrativ eller voldgiftsmæssig afgørelse om tilbageholdelsesret eller en afgørelse, kendelse eller dom, hvor pengemidlerne, de andre finansielle aktiver eller de økonomiske ressourcer kan anvendes til at opfylde afgørelsen om tilbageholdelsesret eller afgørelsen, kendelsen eller dommen, forudsat at afgørelsen om tilbageholdelsesret eller afgørelsen, kendelsen eller dommen var registreret forud for sanktionskomitéens udpegning af den pågældende person eller enhed og ikke er til fordel for en person eller enhed, der er omhandlet i artikel 3, efter at den pågældende medlemsstat har underrettet sanktionskomitéen.

                     4.   De undtagelser, der er omhandlet i stk. 3, litra a), b) og c), kan indrømmes, efter at den pågældende medlemsstat har underrettet sanktionskomitéen om, at den, når det er hensigtsmæssigt, har til hensigt at godkende adgangen til sådanne pengemidler, andre finansielle aktiver og økonomiske ressourcer, og såfremt sanktionskomitéen ikke har truffet negativ afgørelse herom senest fire arbejdsdage efter en sådan underretning.
               5.   For så vidt angår personer og enheder, der er omhandlet i artikel 3, stk. 2, kan en medlemsstats kompetente myndighed på sådanne vilkår, som den skønner hensigtsmæssige, give tilladelse til frigivelse af visse indefrosne pengemidler eller økonomiske ressourcer eller til, at visse pengemidler eller økonomiske ressourcer stilles til rådighed efter at have konstateret, at de pågældende pengemidler eller økonomiske ressourcer:

                           a)

                           er nødvendige til at dække basale behov hos de personer, enheder og familiemedlemmer, som disse fysiske personer har forsørgerpligt over for, herunder betaling af fødevarer, husleje eller renter og afdrag på bolig, medicin og lægebehandling, skat, forsikringspræmier og offentlige forbrugsafgifter

                           b)

                           alene er bestemt til betaling af rimelige honorarer og godtgørelse af udgifter i forbindelse med juridisk bistand

                           c)

                           alene er bestemt til betaling af afgifter eller gebyrer for rutinemæssig opbevaring eller forvaltning af indefrosne pengemidler eller økonomiske ressourcer, eller

                           d)

                           er nødvendige til afholdelse af ekstraordinære udgifter, såfremt den kompetente myndighed, mindst to uger før meddelelsen af tilladelsen, har meddelt de andre kompetente myndigheder og Kommissionen, hvorfor den skønner, at der bør gives særlig tilladelse.

                     De berørte medlemsstater underretter de øvrige medlemsstater og Kommissionen om tilladelser, der måtte være meddelt i medfør af dette stykke.
               6.   Uanset stk. 1 og 2 kan en medlemsstats kompetente myndigheder meddele tilladelse til frigivelse af visse indefrosne pengemidler eller økonomiske ressourcer for personer og enheder, der er opført på listen i bilag II, hvis følgende betingelser er opfyldt:

                           a)

                           pengemidlerne eller de økonomiske ressourcer er omfattet af en voldgiftsmæssig afgørelse, der er truffet inden den dato, hvor personen eller enheden blev opført på listen i bilag II, eller af en retslig eller administrativ afgørelse, der er truffet i Unionen eller en retslig afgørelse, der kan fuldbyrdes i den pågældende medlemsstat, forud for eller efter den dato

                           b)

                           pengemidlerne eller de økonomiske ressourcer skal udelukkende anvendes til at opfylde fordringer, der er sikret ved en sådan afgørelse eller er anerkendt som gyldige ved en sådan afgørelse, inden for de grænser, som er fastsat ved gældende lovgivning og administrative bestemmelser om sådanne fordringshaveres rettigheder

                           c)

                           afgørelsen er ikke til fordel for en person eller enhed, der er opført i bilag I eller II, og

                           d)

                           anerkendelsen af afgørelsen er ikke i strid med de almindelige retsprincipper i den pågældende medlemsstat.

                     Den berørte medlemsstat underretter de øvrige medlemsstater og Kommissionen om alle tilladelser, der meddeles i medfør af dette stykke.
               7.   Hvad angår personer og enheder, som er opført på listen i bilag II, kan der tillades undtagelser for pengemidler eller økonomiske ressourcer, der er nødvendige til humanitære formål, som f.eks. at levere eller lette levering af bistand, herunder beholdninger af lægemidler og medicinsk udstyr, fødevarer eller transport af humanitære hjælpearbejdere og relateret bistand, eller til at evakuere fra Den Demokratiske Republik Congo.
               8.   Stk. 1 og 2 er ikke til hinder for, at en person eller enhed, der er opført på listen i bilag II, foretager en betaling i henhold til en kontrakt, der er indgået, før denne person eller enhed blev opført på listen i nævnte bilag, såfremt den relevante medlemsstat har fastslået, at betalingen ikke, hverken direkte eller indirekte, modtages af en person eller enhed, der er opført på listen i bilag I eller II.
               9.   Stk. 2 gælder ikke beløb, der tilføres indefrosne konti i form af

                           a)

                           renter eller anden form for afkast fra disse konti

                           b)

                           forfaldne betalinger i henhold til kontrakter, aftaler eller forpligtelser, der var indgået eller opstået forud for den dato, hvor disse konti blev underlagt de restriktive foranstaltninger, eller

                           c)

                           forfaldne betalinger til de i artikel 3, stk. 2, omhandlede personer og enheder i henhold til retslige, administrative eller voldgiftsmæssige afgørelser, der er truffet i Unionen, eller som kan fuldbyrdes i den pågældende medlemsstat,

                     forudsat at sådanne renter eller anden form for afkast og betalinger fortsat er omfattet af stk. 1.«

               4)

               Artikel 6 affattes således:
               »Artikel 6
               1.   Rådet foretager ændringer i den i bilag I indeholdte liste på grundlag af beslutninger truffet af enten De Forenede Nationers Sikkerhedsråd eller sanktionskomitéen.
               2.   Rådet opretter og ændrer efter forslag fra en medlemsstat eller Unionens højtstående repræsentant for udenrigsanliggender og sikkerhedspolitik listen i bilag II.«

               5)

               Artikel 7 affattes således:
               »Artikel 7
               1.   Når De Forenede Nationers Sikkerhedsråd eller sanktionskomitéen opfører en person eller enhed på listen, medtager Rådet den pågældende person eller enhed på listen i bilag I. Rådet underretter den pågældende person eller enhed om sin afgørelse, herunder om begrundelsen for opførelsen, enten direkte, hvis adressen er kendt, eller ved offentliggørelse af en bekendtgørelse, og giver personen eller enheden mulighed for at fremsætte bemærkninger.
               2.   Rådet underretter den pågældende person eller enhed om den afgørelse, der er omhandlet i artikel 6, stk. 2, herunder om begrundelsen for opførelsen på listen, enten direkte, hvis adressen er kendt, eller ved offentliggørelse af en bekendtgørelse, der giver personen eller enheden mulighed for at fremsætte bemærkninger.
               3.   Når der fremsættes bemærkninger eller forelægges væsentlig ny dokumentation, tager Rådet sin afgørelse op til fornyet overvejelse og underretter den pågældende person eller enhed herom.«

               6)

               Artikel 8 affattes således:
               »Artikel 8
               1.   Bilag I indeholder De Forenede Nationers Sikkerhedsråds eller sanktionskomitéens begrundelse for at opføre personerne og enhederne på listen.
               2.   Bilag I indeholder også de oplysninger, som er tilgængelige, og som stilles til rådighed af De Forenede Nationers Sikkerhedsråd eller af sanktionskomitéen, og som er nødvendige for at identificere de pågældende personer eller enheder. For så vidt angår personer kan sådanne oplysninger omfatte navne med tilhørende aliasser, fødselsdato og fødested, nationalitet, pas- og identitetskortnumre, køn, adresse, hvis denne er kendt, og funktion eller erhverv. For så vidt angår enheder kan sådanne oplysninger omfatte navne, registreringssted og -dato, registreringsnummer og forretningssted. Bilag I indeholder også den dato, hvor De Forenede Nationers Sikkerhedsråd eller sanktionskomitéen har foretaget udpegelsen.
               3.   Bilag II indeholder grundene til at opføre de i bilaget nævnte personer og enheder på listen.
               4.   Bilag II indeholder også de oplysninger, som er tilgængelige, og som er nødvendige for at identificere de pågældende personer eller enheder. For så vidt angår fysiske personer kan sådanne oplysninger omfatte navne med tilhørende aliasser, fødselsdato og fødested, nationalitet, pas- og identitetskortnumre, køn, adresse, hvis denne er kendt, og funktion eller erhverv. For så vidt angår enheder kan sådanne oplysninger omfatte navne, registreringssted og -dato, registreringsnummer og forretningssted.«

               7)

               Artikel 9 affattes således:
               »Artikel 9
               1.   Denne afgørelse revideres, ændres eller ophæves alt efter omstændighederne, navnlig på baggrund af De Forende Nationers Sikkerhedsråds relevante afgørelser.
               2.   De foranstaltninger, der er omhandlet i artikel 3, stk. 2, anvendes indtil den 12. december 2017. De kan om nødvendigt forlænges eller ændres, hvis Rådet skønner, at deres mål ikke er nået.«

               8)

               Bilaget til afgørelse 2010/788/FUSP omdøbes til bilag I og overskrifterne i bilaget affattes således: »a) Liste over personer, der er omhandlet i artikel 3, stk. 1« og »b) Liste over enheder, der er omhandlet i artikel 3, stk. 1«.

         Artikel 2
   Denne afgørelse træder i kraft på dagen for offentliggørelsen i Den Europæiske Unions Tidende.

      Udfærdiget i Bruxelles, den 12. december 2016.

            På Rådets vegne

         F. MOGHERINI

            Formand

      (1)  Rådets afgørelse 2010/788/FUSP af 20. december 2010 om restriktive foranstaltninger over for Den Demokratiske Republik Congo og om ophævelse af fælles holdning 2008/369/FUSP (EUT L 336 af 21.12.2010, s. 30).

      BILAG
      Følgende bilag tilføjes:

            »BILAG II
            LISTE OVER PERSONER OG ENHEDER, DER ER OMHANDLET I ARTIKEL 3, STK. 2
            A.   PERSONER

                        Navn

                        Identificerende oplysninger

                        Begrundelse for opførelsen

                        Dato for opførelse

                        1.

                        Ilunga Kampete

                        alias Gaston Hughes Ilunga Kampete; alias Hugues Raston Ilunga Kampete.
                        Født den 24.11.1964 i Lubumbashi, militært ID-nummer: 1-64-86-22311-29. Congolesisk nationalitet.

                        Som øverstbefalende i den republikanske garde (GR) var Ilunga Kampete ansvarlig for de GR-enheder, der var deployeret på stedet, og involveret i den overdrevne brug af magt og voldelige undertrykkelse i september 2016 i Kinshasa. I denne egenskab var Ilunga Kampete således involveret i planlægning, ledelse eller udførelse af handlinger, der udgør alvorlige krænkelser af menneskerettighederne i DRC.

                        12.12.2016

                        2.

                        Gabriel Amisi Kumba

                        alias Gabriel Amisi Nkumba; alias »Tango Fort«; alias »Tango Four«.
                        Født den 28.5.1964 i Malela, militært ID-nummer: 1-64-87-77512-30. Congolesisk nationalitet.

                        Øverstbefalende for 1. forsvarsområde i den congolesiske hær (FARDC), hvis styrker deltog i den overdrevne brug af magt og voldelige undertrykkelse i september 2016 i Kinshasa. I denne egenskab var Gabriel Amisi Kumba således involveret i planlægning, ledelse eller udførelse af handlinger, der udgør alvorlige krænkelser af menneskerettighederne i DRC.

                        12.12.2016

                        3.

                        Ferdinand Ilunga Luyoyo

                        Født den 8.3.1973 i Lubumbashi.
                        Pasnr. OB0260335 (gyldigt fra den 15.4.2011 til den 14.4.2016). Congolesisk nationalitet.

                        Som øverstbefalende for oprørsbekæmpelsesenheden Légion Nationale d'Intervention i det congolesiske nationale politi (PNC), var Ferdinand Ilunga Luyoyo ansvarlig for overdreven brug af magt og voldelig undertrykkelse i september 2016 i Kinshasa. I denne egenskab var Ferdinand Ilunga Luyoyo således involveret i planlægning, ledelse eller udførelse af handlinger, der udgør alvorlige krænkelser af menneskerettighederne i DRC.

                        12.12.2016

                        4.

                        Celestin Kanyama

                        alias Kanyama Tshisiku Celestin; alias Kanyama Celestin Cishiku Antoine, alias Kanyama Cishiku Bilolo Célestin, alias Esprit de mort
                        Født den 4.10.1960 i Kananga. Congolesisk nationalitet. Pasnr.: OB0637580 (gyldigt fra den 20.5.2014 til den 19.5.2019).
                        Fik tildelt Schengenvisum nr. 011518403, udstedt den 2.7.2016.

                        Som politichef (PNC) i Kinshasa var Celestin Kanyama ansvarlig for den overdrevne brug af magt og voldelige undertrykkelse i september 2016 i Kinshasa. I denne egenskab var Celestin Kanyama således involveret i planlægning, ledelse eller udførelse af handlinger, der udgør alvorlige krænkelser af menneskerettighederne i DRC.

                        12.12.2016

                        5.

                        John Numbi

                        alias John Numbi Banza Tambo; alias John Numbi Banza Ntambo; alias Tambo Numbi.
                        Født den 16.8.1962 i Jadotville-Likasi-Kolwezi. Congolesisk nationalitet.

                        Tidligere generalinspektør i det congolesiske nationale politi (PNC), John Numbi, er fortsat en indflydelsesrig figur, som navnlig var involveret i kampagnen med voldelig intimidering under guvernørvalget i marts 2016 i DRC's fire tidligere Katangaprovinser, og som sådan ansvarlig for at hindre en mindelig og fredelig løsning frem mod valg i DRC.

                        12.12.2016

                        6.

                        Roger Kibelisa

                        alias Roger Kibelisa Ngambaswi.
                        Congolesisk nationalitet.

                        Som indenrigsdirektør i den nationale efterretningstjeneste (ANR) er Roger Kibelisa involveret i intimideringskampagnen udført af ANR-ansatte mod medlemmer af oppositionen, herunder vilkårlige anholdelser og tilbageholdelser. Robert Kibelisa har således undermineret retsstatsprincippet og hindret en mindelig og fredelig løsning frem mod valg i DRC.

                        12.12.2016

                        7.

                        Delphin Kaimbi

                        alias Delphin Kahimbi Kasagwe; alias Delphin Kayimbi Demba Kasangwe; alias Delphin Kahimbi Kasangwe; alias Delphin Kahimbi Demba Kasangwe; alias Delphin Kasagwe Kahimbi.
                        Født den 15.1.1969 (alternativt: den 15.7.1969) i Kiniezire/Goma. Congolesisk nationalitet. Diplomatpas nr.: DB0006669 (gyldigt fra den 13.11.2013 til den 12.11.2018).

                        Chef for den militære efterforskningsenhed (ex-DEMIAP), en del af det nationale operationscenter, den kommando- og kontrolstruktur, der var ansvarlig for vilkårlige anholdelser og voldelig undertrykkelse i Kinshasa i september 2016, og ansvarlig for styrker, der deltog i intimidering og vilkårlige anholdelser, hvilket hindrer en mindelig og fredelig løsning frem mod valg i DRC.

                        12.12.2016

                  B.   ENHEDER«.


title: Kommissionens afgørelse af 10. august 2010 om oprettelse af Gruppen af Europæiske Forvaltningsmyndigheder for Posttjenester  EØS-relevant tekst

text:
               11.8.2010

               DA

               Den Europæiske Unions Tidende

               C 217/7

         KOMMISSIONENS AFGØRELSE
   af 10. august 2010
   om oprettelse af Gruppen af Europæiske Forvaltningsmyndigheder for Posttjenester
   (EØS-relevant tekst)
   2010/C 217/07
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde og
   ud fra følgende betragtninger:

               (1)

               Europa-Parlamentets og Rådets direktiv 97/67/EF af 15. december 1997 om fælles regler for udvikling af Fællesskabets indre marked for posttjenester og forbedring af disse tjenesters kvalitet indfører en lovramme for vilkårene for varetagelsen af posttjenester i EU og oprettelsen af det indre marked for posttjenester.

               (2)

               I henhold til direktiv 97/67/EF skal hver medlemsstat udpege en eller flere nationale forvaltningsmyndigheder for postsektoren, der har til opgave at sikre overholdelsen af de forpligtelser, der følger af direktivet. Disse nationale forvaltningsmyndigheder skal være retligt selvstændige og driftsmæssigt uafhængige af postvirksomhederne i medlemsstaterne. Medlemsstater, der bevarer ejerskab til eller kontrol over postbefordrende virksomheder, skal sikre, at myndighedsopgaverne på effektiv måde er strukturelt adskilt fra de aktiviteter, der er knyttet til ejerskab eller kontrol.

               (3)

               De nationale forvaltningsmyndigheders ansvar og opgaver adskiller sig væsentligt fra medlemsstat til medlemsstat.

               (4)

               Direktiv 97/67/EF giver fleksibilitet på visse områder til at anvende de fælles regler i lyset af de nationale vilkår. For at opnå en vellykket udvikling af et indre marked for posttjenester er det afgørende, at de relevante bestemmelser anvendes ensartet i alle medlemsstaterne.

               (5)

               Det er derfor nødvendigt at nedsætte en gruppe vedrørende posttjenester, der består af de nationale forvaltningsmyndigheder, og definere dens opgaver og struktur.

               (6)

               Gruppen skal tjene som et organ for overvejelser, drøftelser og rådgivning til Kommissionen inden for posttjenester. Den skal fremme høring, koordinering og samarbejde mellem de uafhængige nationale forvaltningsmyndigheder i medlemsstaterne og mellem disse myndigheder og Kommissionen med henblik på at konsolidere det indre marked for posttjenester og sikre en ensartet anvendelse i alle medlemsstaterne af direktiv 97/67/EF.

               (7)

               Der bør fastsættes regler for gruppemedlemmernes videregivelse af oplysninger, uden at det i øvrigt berører Kommissionens sikkerhedsforskrifter i bilaget til Kommissionens afgørelse 2001/844/EF, EKSF, Euratom (1).

               (8)

               Personoplysninger om gruppens medlemmer skal behandles i overensstemmelse med Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger (2) —

         VEDTAGET DENNE AFGØRELSE:
   Artikel 1
   Genstand
   Gruppen af Europæiske Forvaltningsmyndigheder for Posttjenester, i det følgende benævnt »gruppen«, oprettes hermed.
   Artikel 2
   Opgaver
   Gruppen har til opgave:

               a)

               at rådgive og bistå Kommissionen ved konsolideringen af det indre marked for posttjenester

               b)

               at rådgive og bistå Kommissionen i alle spørgsmål vedrørende posttjenester inden for gruppens kompetence

               c)

               at rådgive og bistå Kommissionen i udviklingen af det indre marked for posttjenester og i forbindelse med den ensartede anvendelse i alle medlemsstaterne af lovrammen for posttjenester

               d)

               efter aftale med Kommissionen at foretage en omfattende høring på et tidligt tidspunkt i ekspertarbejdet af markedsdeltagerne, forbrugerne og slutbrugerne, som skal være åben og gennemsigtig.

         Artikel 3
   Medlemmer
   1.   Gruppen sammensættes af de nationale forvaltningsmyndigheder med ansvar for posttjenester. De vil blive repræsenteret af lederne eller under særlige omstændigheder andre repræsentanter for disse myndigheder som anført i bilaget. Der udpeges ét medlem for hver medlemsstat.
   2.   Navnene på de nationale myndigheder offentliggøres i Kommissionens register over ekspertgrupper.
   Artikel 4
   Arbejdsmåde
   1.   Gruppen vælger en formand blandt sine medlemmer. Formanden indkalder til møde i gruppen efter aftale med Kommissionen.
   2.   Efter aftale med Kommissionen kan der nedsættes undergrupper til at behandle specifikke spørgsmål i henhold til et kommissorium, som fastsættes af gruppen.
   3.   De uafhængige nationale forvaltningsmyndigheder for postsektoren fra Det Europæiske Økonomiske Samarbejdsområde (EØS), som ikke er medlemsstater, og fra de stater, som er kandidatlande for tiltrædelse af Den Europæiske Union, har observatørstatus og repræsenteres på et passende niveau. Gruppen kan efter aftale med Kommissionens repræsentant også ad hoc indbyde andre eksperter og observatører til møderne.
   4.   Medlemmerne af ekspertgrupperne og deres repræsentanter samt de indbudte eksperter og observatører skal overholde reglerne om behandling af fortrolige oplysninger, som følger af traktaterne og gennemførelsesbestemmelserne hertil samt Kommissionens sikkerhedsforskrifter vedrørende beskyttelse af EU's klassificerede oplysninger i bilaget til Kommissionens afgørelse 2001/844/EF, EKSF, Euratom. Såfremt de tilsidesætter disse forpligtelser, kan Kommissionen træffe alle de nødvendige foranstaltninger.
   5.   Gruppen og undergrupperne mødes almindeligvis i Kommissionens lokaler i overensstemmelse med de procedurer og den tidsplan, der fastsættes af Kommissionen. Sekretariatsarbejdet varetages af Kommissionen. Andre tjenestemænd i Kommissionen med interesse i det pågældende spørgsmål kan deltage i møder i gruppen og dens undergrupper.
   6.   Gruppen fastsætter selv sin forretningsorden på grundlag af Kommissionens standardforretningsorden (3).
   Artikel 5
   Mødeudgifter
   1.   Kommissionen godtgør rejseudgifter og i givet fald opholdsudgifter for medlemmer, eksperter og observatører i forbindelse med gruppens arbejde i overensstemmelse med Kommissionens regler for godtgørelser til eksterne eksperter.
   2.   Medlemmer, eksperter og observatører modtager ikke vederlag for det udførte arbejde.
   3.   Mødeudgifter godtgøres inden for grænserne af det årlige budget, som den ansvarlige tjenestegren i Kommissionen har tildelt gruppen.
   Artikel 6
   Årsrapport
   Gruppen forelægger Kommissionen en årsrapport om sine aktiviteter.
   Artikel 7
   Anvendelsesområde
   1.   Denne afgørelse træder i kraft på dagen for offentliggørelsen i Den Europæiske Unions Tidende.
   2.   Gruppen påbegynder sit arbejde på afgørelsens ikrafttrædelsesdato.

      Udfærdiget i Bruxelles, den 10. august 2010.

            På Kommissionens vegne

         José Manuel BARROSO

            Formand

      (1)  EFT L 317 af 3.12.2001, s. 1.

      (2)  EFT L 8 af 12.1.2001, s. 1.

      (3)  Jf. standardforretningsordenen i bilag III til dokument SEK(2005) 1004.

      BILAG

         Fortegnelse over medlemmerne af Gruppen af Europæiske forvaltningsmyndigheder for posttjenester

                  Land

                  National forvaltningsmyndighed

                  Belgique/België

                  Institut belge des Services postaux et des Télécommunications (IBPT)/Belgisch Instituut voor Postdiensten en Telecommunicatie (BIPT)

                  България/Bulgaria

                  Комисия за регулиране на съобщенията (КРС)/Communications Regulation Commission (CRC)

                  Česká republika

                  Český telekomunikační úřad (ČTÚ)

                  Danmark

                  Færdselsstyrelsen (FSTYR)

                  Deutschland

                  Bundesnetzagentur für Elektrizität, Gas, Telekommunikation, Post und Eisenbahnen (BNetzA)

                  Eesti

                  Sideamet (SIDEAMET)

                  Ελλάδα/Elláda

                  Εθνική Επιτροπή Τηλεπικοινωνιών και Ταχυδρομείων Hellenic/Telecommunications and Post Commission (EETT)

                  España

                  Commissión Nacional del Sector Postal (CNSP)

                  France

                  Autorité de régulation des communications électroniques et des postes (ARCEP)

                  Ireland

                  Commission for Communications Regulation (ComReg)

                  Κύπρος/Kypros

                  Γραφείο Επιτρόπου Ρυθμίσεως Ηλεκτρονικών Επικοινωνιών και Ταχυδρομείων (ΓΕΡΗΕΤ)/Office of the Commissioner of Electronic Communications and Postal Regulation (OCECPR)

                  Italia

                  Der skal oprettes et nationalt myndighedsorgan i henhold til artikel 37, stk. 2, litra h), i Legge 4 giugno 2010, n. 96, Disposizioni per l'adempimento di obblighi derivanti dall’appartenenza dell’Italia alle Comunita’ europee — Legge comunitaria 2009, (GU n. 146 del 25.6.2010 — Suppl. Ordinario n. 138).

                  Latvija

                  Sabiedrisko pakalpojumu regulēšanas komisija (SPRK)

                  Lietuva

                  Ryšių reguliavimo tarnyba (RRT)

                  Luxembourg

                  Institut luxembourgeois de régulation (ILR)

                  Magyarország

                  Nemzeti Hírközlési Hatóság (NHH)

                  Malta

                  L-Awtorità ta’ Malta dwar il-Komunikazzjoni/Malta Communications Authority (MCA)

                  Nederland

                  Onafhankelijke Post en Telecommunicatie Autoriteit (OPTA)

                  Österreich

                  Rundfunk und Telekom Regulierungs-GmbH (RTR)

                  Polska

                  Urząd Komunikacji Elektronicznej (UKE)

                  Portugal

                  Autoridade Nacional de Comunicações (Anacom)

                  România

                  Autoritatea Naționala pentru Administrare si Reglementare in Comunicații (ANCOM)

                  Slovenija

                  Agencija za pošto in elektronske komunikacije Republike Slovenije (APEK)

                  Slovensko

                  Poštový regulačný úrad (PRU)

                  Suomi/Finland

                  Viestintävirasto/Kommunikationsverket (FICORA)

                  Sverige

                  Post- och telestyrelsen (PTS)

                  United Kingdom

                  Postal Services Commission (Postcomm)


24.11.2006          DA                              Den Europæiske Unions Tidende                                            C 287 E/159
                                                                                Onsdag, 18. januar 2006
           — evaluere den status, der må tillægges krav rejst af ikke-britiske europæiske borgere, samt formålstjenlig-
                heden af de retsmidler, der efter britisk og/eller fællesskabslovgivning står til rådighed for policeindeha-
                vere fra andre medlemsstater,
           — fremsætte eventuelle forslag, som det måtte finde hensigtsmæssige;
           3. vedtager, at undersøgelsesudvalget skal forelægge en interimsberetning for Europa-Parlamentet senest
           fire måneder efter, at det har indledt sit arbejde, med henblik på at afgive en endelig beretning til Europa-
           Parlamentet senest et år efter vedtagelsen af denne afgørelse;
           4.    vedtager, at undersøgelsesudvalget skal være sammensat af 22 medlemmer af Europa-Parlamentet.
           P6_TA(2006)0012
           Midlertidigt udvalg om CIA's formodede brug af europæiske lande ved transport
           og ulovlig tilbageholdelse af fanger
           Europa-Parlamentets afgørelse om nedsættelse af et midlertidigt udvalg om CIA's formodede brug
                             af europæiske lande ved transport og ulovlig tilbageholdelse af fanger
           Europa-Parlamentet,
           — der henviser til, at Den Europæiske Union har forpligtet sig til at overholde principperne om frihed,
                demokrati og respekt for menneskerettighederne og de grundlæggende frihedsrettigheder samt retsstats-
                princippet som nedfældet i præamblen til traktaten om Den Europæiske Union, og især artikel 6 og 7 i
                denne traktat,
           — der henviser til, at beskyttelsen af de grundlæggende rettigheder ifølge Domstolens retspraksis også
                udgør en del af Fællesskabets konstitutionelle system,
           — der henviser til, at beskyttelsen af den menneskelige værdighed er en af hovedmålsætningerne i Den
                Europæiske Unions charter om grundlæggende rettigheder som proklameret af institutionerne den
                7. december 2000, og at denne grundlæggende værdi ville blive krænket, hvis der uanset af hvilken
                grund sker grusom, umenneskelig eller nedværdigende behandling af personer under EU-medlemssta-
                ternes og EU-institutionernes direkte eller indirekte ansvar,
           — der henviser til sin beslutning af 15. december 2005 om CIA's formodede brug af europæiske lande
                ved transport og ulovlig tilbageholdelse af fanger (1), hvori det med hensyn til Europarådets endnu ikke
                afsluttede undersøgelse fastslås, at der er behov for nedsættelse af et midlertidigt udvalg i Europa-Parla-
                mentet, der skal følge en sådan undersøgelse op, især da medlemsstater er impliceret,
           — der henviser til forretningsordenens artikel 175,
           (1) Vedtagne tekster, P6_TA(2005)0529.
 ---pagebreak--- C 287 E/160          DA                              Den Europæiske Unions Tidende                                            24.11.2006
Onsdag, 18. januar 2006
              — der henviser til forslaget fra Formandskonferencen med fastlæggelse af mandatet for og sammensæt-
                  ningen af det midlertidige udvalg om CIA's eller andre tredjelandes efterretningstjenesters formodede
                  brug af Den Europæiske Unions territorium, herunder nye medlemslande, kandidatlande og associerede
                  lande, ved transport og ulovlig tilbageholdelse af fanger,
              1.   vedtager at nedsætte et midlertidigt udvalg med mandat til:
              a) at indsamle og analysere informationer for at fastslå, hvorvidt
                 — CIA eller andre amerikanske tjenester eller efterretningstjenester i andre tredjelande har foretaget
                     bortførsler, »ekstraordinære udleveringer«, tilbageholdelser på hemmelige steder, isoleret tilbagehol-
                     delse, tortur og anden grusom, umenneskelig eller nedværdigende behandling af fanger på Den
                     Europæiske Unions territorium, herunder i nye medlemslande og kandidatlande, eller har anvendt
                     dette territorium til disse formål, f.eks. ved flyvninger
                 — sådanne aktiviteter, der angiveligt gennemføres på Den Europæiske Unions territorium som led i
                     bekæmpelsen af terrorisme, kan betragtes som en krænkelse bl.a. af artikel 6 i traktaten om Den
                     Europæiske Union, artikel 2, 3, 5 og 6 i den europæiske konvention til beskyttelse af menneskeret-
                     tigheder og grundlæggende frihedsrettigheder, chartret om grundlæggende rettigheder, FN's konven-
                     tion mod tortur og anden grusom, umenneskelig eller nedværdigende behandling eller straf og afta-
                     lerne om udlevering og retligt samarbejde mellem EU og USA og andre internationale traktater og
                     aftaler mellem Den Europæiske Union/Fællesskabets og dens medlemsstater, herunder den nordatlan-
                     tiske traktat og dertil knyttede aftaler om styrkernes status og konventionen om international luft-
                     fart
                 — borgere i Den Europæiske Union eller kandidatlandene eller enhver anden person, der er berettiget
                     til beskyttelse, eller som på anden måde står under EU's, medlemsstaternes eller kandidatlandenes
                     jurisdiktion, har været blandt de personer, som har været involveret i eller har været udsat for bort-
                     førelser, »ekstraordinære udleverings«-operationer, tilbageholdelse på hemmelige steder, isoleret tilba-
                     geholdelse eller tortur eller grusom, umenneskelig eller nedværdigende behandling på Den Euro-
                     pæiske Unions territorium eller andetsteds
                 — medlemsstater, embedsmænd, personer, der handler i en officiel stilling eller et officielt hverv, eller
                     Den Europæiske Unions institutioner har været involveret eller deltaget i ulovlig frihedsberøvelse af
                     personer, herunder bortførelse, udlevering, overførsel, tilbageholdelse eller tortur, enten aktivt eller
                     passivt,
              b) at forelægge enhver henstilling for plenarforsamlingen, som udvalget finder nødvendig i denne sag, især
                 vedrørende de politiske, juridiske og administrative konklusioner, der skal drages på europæisk plan,
                 såvel som eventuelle politiske konsekvenser for EU's forbindelser med tredjelande;
              2. vedtager, at det midlertidige udvalg skal holde kontakt til og samarbejde så tæt som muligt med Euro-
              parådet, dets generalsekretær, Parlamentariske Forsamling og kommissær for menneskerettigheder, De
              Forenede Nationers højkommissær for menneskerettigheder såvel som de nationale parlamenter;
              3. vedtager, at det midlertidige udvalg skal forelægge en foreløbig rapport for Parlamentets senest fire
              måneder efter, at det har påbegyndt sit arbejde, med detaljerede forslag om, hvorledes det vil fortsætte sit
              arbejde;
              4.   vedtager, at det midlertidige udvalg skal bestå af 46 medlemmer af Europa-Parlamentet.


title: 2014/470/EU: Rådets afgørelse truffet efter fælles overenskomst med formanden for Kommissionen af 17. juli 2014 om udnævnelse af et medlem af Europa-Kommissionen

text:
               18.7.2014

               DA

               Den Europæiske Unions Tidende

               L 212/17

         RÅDETS AFGØRELSE
   truffet efter fælles overenskomst med formanden for Kommissionen
   af 17. juli 2014
   om udnævnelse af et medlem af Europa-Kommissionen

      (2014/470/EU)

   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 246, stk. 2,
   under henvisning til udtalelse fra Europa-Parlamentet (1), og
   ud fra følgende betragtninger:

               (1)

               Den 9. februar 2010 vedtog Det Europæiske Råd afgørelse 2010/80/EU (2) om udnævnelse af Europa-Kommissionen for perioden indtil den 31. oktober 2014.

               (2)

               I skrivelse af 18. juni 2014 meddelte José Manuel DURÃO BARROSO, formand for Kommissionen, Rådet, at Antonio TAJANI var fratrådt som medlem af Kommissionen med virkning fra den 30. juni 2014.

               (3)

               I overensstemmelse med artikel 246, stk. 2, i traktaten om Den Europæiske Unions funktionsmåde udnævnes for resten af det fratrådte medlems tjenesteperiode et nyt medlem af samme nationalitet.

               (4)

               Et nyt medlem af Kommissionen bør derfor udnævnes —

         VEDTAGET DENNE AFGØRELSE:
   Artikel 1
   Efter fælles overenskomst med José Manuel DURÃO BARROSO, formand for Kommissionen, udnævner Rådet Ferdinando NELLI FEROCI til medlem af Kommissionen for den resterende del af tjenesteperioden, dvs. indtil den 31. oktober 2014.
   Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 17. juli 2014.

            På Rådets vegne

         S. GOZI

            Formand

      (1)  Udtalelse af 16.7.2014 (endnu ikke offentliggjort i EUT).

      (2)  EUT L 38 af 11.2.2010, s. 7.


Europa-Parlamentets afgørelse om anmodning om beskyttelse af Klaus-Heiner Lehnes parlamentariske immunitet og privilegier (2004/2015(IMM))


Avis juridique important

|

32003D0816

2003/816/EF: Rådets afgørelse af 17. november 2003 om beskikkelse af et tysk medlem af Regionsudvalget

EU-Tidende nr. L 308 af 25/11/2003 s. 0020 - 0020

Rådets afgørelseaf 17. november 2003om beskikkelse af et tysk medlem af Regionsudvalget(2003/816/EF)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 263,under henvisning til indstillingen fra Tysklands regering, ogud fra følgende betragtninger:(1) Medlemmerne af og suppleanterne til Regionsudvalget beskikkes i henhold til Rådets afgørelse 2002/60/EF af 22. januar 2002(1).(2) Der er blevet en plads ledig som medlem af Regionsudvalget, efter at Reinhold BOCKLET er trådt tilbage, hvilket Rådet blev underrettet om den 6. november 2003 -TRUFFET FØLGENDE AFGØRELSE:Eneste artikelEberhard SINNER, Staatsminister in der Bayerischen Staatskanzlei für Europaangelegenheiten und regionale Beziehungen, beskikkes som medlem af Regionsudvalget som efterfølger for Reinhold BOCKLET for den resterende del af dennes mandatperiode, dvs. indtil den 25. januar 2006.Udfærdiget i Bruxelles, den 17. november 2003.På Rådets vegneF. FrattiniFormand(1) EFT L 24 af 26.1.2002, s. 38.


title: Den Udenrigs- og Sikkerhedspolitiske Komités afgørelse (FUSP) 2015/2298 af 26. november 2015 om udnævnelse af EU's øverstbefalende for Den Europæiske Unions militærmission for at bidrage til uddannelsen af Malis væbnede styrker (EUTM Mali) og om ophævelse af afgørelse (FUSP) 2015/955 (EUTM Mali/3/2015)

text:
               10.12.2015

               DA

               Den Europæiske Unions Tidende

               L 324/13

         DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2015/2298
   af 26. november 2015
   om udnævnelse af EU's øverstbefalende for Den Europæiske Unions militærmission for at bidrage til uddannelsen af Malis væbnede styrker (EUTM Mali) og om ophævelse af afgørelse (FUSP) 2015/955 (EUTM Mali/3/2015)
   DEN UDENRIGS- OG SIKKERHEDSPOLITISKE KOMITÉ HAR —
   under henvisning til traktaten om Den Europæiske Union, særlig artikel 38,
   under henvisning til Rådets afgørelse 2013/34/FUSP af 17. januar 2013 om Den Europæiske Unions militærmission for at bidrage til uddannelsen af Malis væbnede styrker (EUTM Mali) (1), særlig artikel 5, og
   ud fra følgende betragtninger:

               (1)

               I henhold til artikel 5, stk. 1, i afgørelse 2013/34/FUSP bemyndigede Rådet Den Udenrigs- og Sikkerhedspolitiske Komité (PSC) i overensstemmelse med artikel 38 i traktaten om Den Europæiske Union til at træffe relevante afgørelser vedrørende den politiske kontrol med og den strategiske ledelse af EUTM Mali, herunder afgørelser om udnævnelse af de efterfølgende øverstbefalende for EU-missionen.

               (2)

               Den 16. juni 2015 vedtog PSC afgørelse (FUSP) 2015/955 (2) om udnævnelse af brigadegeneral Franz Xaver PFRENGLE som øverstbefalende for EU-missionen EUTM Mali.

               (3)

               Den 30. september 2015 foreslog Tyskland udnævnelse af brigadegeneral Werner ALBL som ny øverstbefalende for EU-missionen EUTM Mali som efterfølger for brigadegeneral Franz Xaver PFRENGLE.

               (4)

               EU's Militærkomité har støttet dette forslag.

               (5)

               Afgørelse (FUSP) 2015/955 bør derfor ophæves.

               (6)

               I medfør af artikel 5 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet —

         VEDTAGET DENNE AFGØRELSE:
   Artikel 1
   Brigadegeneral Werner ALBL udnævnes herved til øverstbefalende for EU-missionen for Den Europæiske Unions militærmission for at bidrage til uddannelsen af Malis væbnede styrker (EUTM Mali) fra den 18. december 2015.
   Artikel 2
   Afgørelse (FUSP) 2015/955 ophæves hermed.
   Artikel 3
   Denne afgørelse træder i kraft den 18. december 2015.

      Udfærdiget i Bruxelles, den 26. november 2015.

            På Den Udenrigs- og Sikkerhedspolitiske Komités vegne

         W. STEVENS

            Formand

      (1)  EUT L 14 af 18.1.2013, s. 19.

      (2)  Den Udenrigs- og Sikkerhedspolitiske Komités afgørelse (FUSP) 2015/955 af 16. juni 2015 om udnævnelse af EU's øverstbefalende for Den Europæiske Unions militærmission for at bidrage til uddannelsen af Malis væbnede styrker (EUTM Mali) og om ophævelse af afgørelse EUTM Mali/3/2014 (EUTM Mali/2/2015) (EUT L 156 af 20.6.2015, s. 20).


title: Rådets afgørelse 2009/934/RIA af 30. november 2009 om vedtagelse af gennemførelsesbestemmelserne vedrørende Europols forbindelser med partnere, herunder udveksling af personoplysninger og klassificerede informationer

text:
               11.12.2009

               DA

               Den Europæiske Unions Tidende

               L 325/6

      RÅDETS AFGØRELSE 2009/934/RIA
   af 30. november 2009
   om vedtagelse af gennemførelsesbestemmelserne vedrørende Europols forbindelser med partnere, herunder udveksling af personoplysninger og klassificerede informationer
   RÅDET FOR DEN EUROPÆISKE UNION HAR —
   under henvisning til Rådets afgørelse 2009/371/RIA af 6. april 2009 om oprettelse af Den Europæiske Politienhed (Europol) (1) (i det følgende benævnt »Europolafgørelsen«), særlig artikel 26, stk. 1, litra b), og artikel 59, stk. 1, litra c),
   under henvisning til det udkast til bestemmelser, som Styrelsesrådet har forelagt, og som Den Fælles Kontrolinstans har afgivet udtalelse om,
   under henvisning til udtalelse fra Europa-Parlamentet, og
   ud fra følgende betragtning:
   I henhold til Europolafgørelsen skal Rådet med kvalificeret flertal efter høring af Europa-Parlamentet vedtage gennemførelsesbestemmelser vedrørende Europols forbindelser med partnere, herunder udveksling af personoplysninger og klassificerede informationer (i det følgende benævnt »bestemmelserne«) —
   TRUFFET FØLGENDE AFGØRELSE:
   AFSNIT I

      ALMINDELIGE BESTEMMELSER

   Artikel 1
   Definitioner
   I forbindelse med disse bestemmelser forstås ved:
   a)   »tredjelande« som omhandlet i artikel 23, stk. 1, litra a), i Europolafgørelsen: lande, der ikke er medlemmer af Den Europæiske Union
   b)   »organisationer« som omhandlet i artikel 23, stk. 1, litra b), i Europolafgørelsen: organisationer såsom internationale organisationer og de offentligretlige instanser, der henhører under dem, eller andre offentligretlige instanser, der er oprettet ved eller på grundlag af en aftale mellem to eller flere lande
   c)   »tredjeparter«: tredjelande og organisationer
   d)   »EU-organer«: institutioner, organer, kontorer og agenturer, der er oprettet ved eller på grundlag af traktaten om Den Europæiske Union og traktaterne om oprettelse af De Europæiske Fællesskaber, jf. artikel 22, stk. 1, i Europolafgørelserne
   e)   »personoplysninger«: alle oplysninger om en identificeret eller identificerbar fysisk person; ved identificerbar person forstås en person, der direkte eller indirekte kan identificeres, bl.a. ved et identifikationsnummer eller et eller flere elementer, der er særlige for denne persons fysiske, fysiologiske, psykiske, økonomiske, kulturelle eller sociale identitet
   f)   »klassificerede informationer«: alle informationer samt materiale i enhver form, som i tilfælde af uautoriseret videregivelse i forskellig grad vil kunne forvolde Europols, en eller flere medlemsstaters eller Europols samarbejdspartneres væsentlige interesser skade, og som kræver anvendelse af passende sikkerhedsforanstaltninger
   g)   »strategisk aftale«: en aftale, der muliggør udveksling af informationer bortset fra personoplysninger
   h)   »operationel aftale«: en aftale, der muliggør udveksling af informationer, herunder personoplysninger
   i)   »samarbejdsaftale«: enten en strategisk eller en operationel aftale
   j)   »samarbejdsordning«: en ordning mellem Europol og et EU-organ om deres samarbejde, som muliggør udveksling af informationer, herunder personoplysninger
   k)   »behandling af personoplysninger« eller »behandling«: enhver operation eller række af operationer med eller uden brug af elektronisk databehandling, som personoplysninger gøres til genstand for, såsom indsamling, registrering, organisering, lagring, bearbejdning eller ændring, fremfinding, søgning, anvendelse, videregivelse, formidling eller enhver anden form for tilrådighedsstillelse af informationerne, matching eller samkøring samt blokering, sletning eller tilintetgørelse
   l)   »kompetente myndigheder«: alle offentlige organer i medlemsstaterne eller i tredjelande, der i henhold til national ret er ansvarlige for forebyggelse og bekæmpelse af strafbare handlinger.
   Artikel 2
   Anvendelsesområde
   Disse bestemmelser vedrører Europols forbindelser med EU-organer og tredjeparter, herunder udvekslingen af personoplysninger og klassificerede informationer, og fastsætter procedurerne for forhandling og indgåelse af samarbejdsaftaler og samarbejdsordninger.
   AFSNIT II

      INDGÅELSE AF SAMARBEJDSAFTALER OG SAMARBEJDSORDNINGER

   Artikel 3
   Etablering af forbindelser med EU-organer
   Europol kan i overensstemmelse med artikel 22, stk. 1, i Europolafgørelsen oprette og vedligeholde samarbejdsforbindelser med EU-organer, hvis det er relevant for udførelsen af dens opgaver.
   Europol indhenter udtalelse fra Styrelsesrådet, hvis den agter at indlede forhandlinger om en aftale eller samarbejdsordning med et EU-organ, der ikke udtrykkeligt er omhandlet i artikel 22, stk. 1, litra a) til f), i Europolafgørelsen.
   Artikel 4
   Procedure for indgåelse af samarbejdsaftaler eller samarbejdsordninger med EU-organer
   1.   I overensstemmelse med artikel 22, stk. 2, i Europolafgørelsen indgår Europol samarbejdsaftaler eller samarbejdsordninger med EU-organer med henblik på at oprette samarbejdsforbindelser. Sådanne aftaler eller samarbejdsordninger kan vedrøre udveksling af operationelle, strategiske eller tekniske informationer, herunder personoplysninger og klassificerede informationer.
   2.   Videregivelse af klassificerede informationer kan kun tillades, hvis der findes en fortrolighedsaftale mellem Europol og EU-organet. Sikkerhedsudvalget underrettes om en sådan aftale, der efterfølgende formaliseres i samarbejdsaftalen eller samarbejdsordningen.
   3.   En sådan samarbejdsaftale eller samarbejdsordning kan kun indgås efter Styrelsesrådets godkendelse.
   4.   Hvis samarbejdsaftalen eller samarbejdsordningen vedrører udveksling af personoplysninger, indhenter Styrelsesrådet udtalelse fra Den Fælles Kontrolinstans inden den i stk. 3 omhandlede godkendelse.
   Artikel 5
   Oprettelse af forbindelser med tredjeparter
   1.   Europol kan i overensstemmelse med artikel 23, stk. 1, i Europolafgørelsen oprette og vedligeholde samarbejdsforbindelser med tredjeparter, hvis det er relevant for udførelsen af dens opgaver.
   2.   I overensstemmelse med artikel 23, stk. 2, i Europolafgørelsen indgår Europol aftaler med tredjeparter, der er opført på den liste over tredjelande og organisationer, som er omhandlet i artikel 26, stk. 1, litra a), i Europolafgørelsen. Sådanne aftaler kan vedrøre udveksling af operationelle, strategiske eller tekniske informationer, herunder personoplysninger og klassificerede informationer. I tilfælde af en aftale med et tredjeland videregives sådanne informationer gennem et udpeget kontaktled, som er fastlagt i aftalen.
   3.   Europol kan indlede proceduren med indgåelse af en aftale med en tredjepart, så snart denne tredjepart er opført på den i stk. 2 omhandlede liste.
   4.   Hvis det overvejes at indgå en operationel aftale med en tredjepart, skal Europol foretage en vurdering af, om denne tredjepart kan garantere et passende databeskyttelsesniveau. Denne vurdering sendes til Styrelsesrådet, der forudgående skal have indhentet udtalelse fra Den Fælles Kontrolinstans. Ved denne vurdering tages der hensyn til den pågældende tredjeparts lovgivning og administrative praksis på databeskyttelsesområdet, herunder eventuelle uafhængige myndigheder med ansvar for tilsyn med databeskyttelsesspørgsmål.
   Artikel 6
   Procedure for indgåelse af samarbejdsaftaler med tredjeparter
   1.   Styrelsesrådet beslutter på grundlag af den i artikel 5, stk. 4, omhandlede vurdering og under hensyntagen til udtalelsen fra Den Fælles Kontrolinstans, om direktøren skal indlede forhandlinger med tredjeparten om indgåelse af en operationel aftale. Efter forudgående at have indhentet positiv afgørelse fra Styrelsesrådet indleder direktøren forhandlinger med tredjeparten om indgåelse af en sådan aftale. Hvis afgørelsen er negativ, kan Styrelsesrådet overveje at indgå en strategisk aftale med den berørte tredjepart.
   2.   Europols videregivelse af klassificerede informationer kan kun tillades, hvis der findes en fortrolighedsaftale mellem Europol og tredjeparten. Sikkerhedsudvalget underrettes om en sådan aftale, der efterfølgende formaliseres i samarbejdsaftalen.
   3.   Efter afslutningen af forhandlingerne om en aftale forelægger direktøren udkastet til aftale for Styrelsesrådet. I tilfælde af indgåelse af en operationel aftale indhenter Styrelsesrådet udtalelse fra Den Fælles Kontrolinstans. Styrelsesrådet godkender udkastet til aftale, inden det forelægger det for Rådet til godkendelse.
   I tilfælde af godkendelse af en operationel aftale forelægges dette udkast til aftale og udtalelsen fra Den Fælles Kontrolinstans for Rådet.
   4.   I overensstemmelse med artikel 23, stk. 2, i Europolafgørelsen kan sådanne aftaler kun indgås efter godkendelse af Rådet, der forudgående skal have hørt Styrelsesrådet og, for så vidt sådanne aftaler vedrører udveksling af personoplysninger, efter udtalelse fra Den Fælles Kontrolinstans via Styrelsesrådet.
   Artikel 7
   Orientering af Styrelsesrådet
   Direktøren orienterer regelmæssigt Styrelsesrådet om forløbet af igangværende forhandlinger med EU-organer og tredjeparter.
   AFSNIT III

      UDVEKSLING AF INFORMATIONER

      KAPITEL I

         Modtagelse af informationer

   Artikel 8
   Modtagelse af informationer inden en aftales ikrafttræden
   Inden ikrafttrædelsen af en aftale eller en samarbejdsordning med et EU-organ eller en tredjepart kan Europol i overensstemmelse med artikel 22, stk. 3, og artikel 23, stk. 3, i Europolafgørelsen direkte modtage og anvende informationer, herunder personoplysninger og klassificerede informationer, hvis det er nødvendigt for den retmæssige udførelse af dens opgaver, jf. artikel 5 i Europolafgørelsen.

      KAPITEL II

         Videregivelse af informationer

   Artikel 9
   Betingelser for videregivelse af informationer til EU-organer og tredjeparter
   Europol kan kun videregive informationer til et EU-organ eller en tredjepart på følgende betingelser:

               1)

               Uanset artikel 11 til 14, kan informationer kun videregives, efter at der er indgået en aftale eller en samarbejdsordning med EU-organet eller tredjeparten i overensstemmelse med bestemmelserne i afsnit II.

               2)

               Hvor de pågældende informationer blev videregivet til Europol af en medlemsstat, videregiver Europol dem kun til EU-organer eller tredjeparter med denne medlemsstats samtykke. Den pågældende medlemsstat kan med henblik på en sådan videregivelse forudgående give sit samtykke, som enten kan være generelt eller betinget. Et sådant samtykke kan til enhver tid tilbagekaldes.

               3)

               Hvis informationerne ikke blev videregivet af en medlemsstat, skal Europol sikre sig, at videregivelsen af de pågældende informationer:

                           a)

                           ikke vil kunne forhindre en medlemsstats forskriftsmæssige udførelse af de opgaver, der henhører under dens kompetence

                           b)

                           ikke bringer en medlemsstats sikkerhed eller offentlige orden i fare eller på anden måde risikerer at skade den.

               4)

               Videregivelse af personoplysninger til tredjeparter kan kun tillades, hvis:

                           a)

                           det er nødvendigt i de enkelte tilfælde for at forebygge eller bekæmpe strafbare handlinger, der henhører under Europols kompetence, og

                           b)

                           Europol har indgået en operationel aftale med de pågældende tredjeparter, der gør det muligt at videregive sådanne oplysninger på grundlag af en vurdering, der bekræfter, at disse tredjeparter sikrer et passende databeskyttelsesniveau i henhold til artikel 5, stk. 4.

               5)

               Europols videregivelse af klassificerede informationer kan kun tillades, hvis:

                           a)

                           der findes en fortrolighedsaftale mellem Europol og EU-organet eller tredjeparten i overensstemmelse med artikel 4, stk. 2, og artikel 6, stk. 2, og

                           b)

                           det i tilfælde af videregivelse af informationer til tredjeparter er nødvendigt i de enkelte tilfælde for at forebygge eller bekæmpe strafbare handlinger, der henhører under Europols kompetence.

         Artikel 10
   Ansvar i forbindelse med videregivelse af informationer
   Europol er ansvarlig for, at videregivelsen af informationer er lovlig. Europol skal registrere videregivelsen af alle informationer i henhold til disse bestemmelser og begrundelsen for videregivelsen. Der gives kun tilladelse til videregivelse af informationer, hvis modtageren giver tilsagn om, at informationerne kun vil blive anvendt til de formål, hvortil de er blevet videregivet.
   Artikel 11
   Videregivelse af informationer til EU-organer forud for ikrafttrædelsen af en samarbejdsaftale eller en samarbejdsordning
   1.   Inden ikrafttrædelsen af en operationel aftale eller en samarbejdsordning med et EU-organ kan Europol i overensstemmelse med artikel 22, stk. 3, i Europolafgørelsen og på betingelserne i artikel 9, nr. 2) og 3), i nærværende bestemmelser videregive informationer, herunder personoplysninger, direkte til et sådant EU-organ, hvis det er nødvendigt for den retmæssige udførelse af modtagerens opgaver.
   2.   Europols videregivelse af klassificerede informationer kan kun tillades, hvis der findes en klassificeringsaftale mellem Europol og EU-organet, jf. artikel 4, stk. 2.
   Artikel 12
   Videregivelse af informationer til tredjeparter inden en aftales ikrafttræden
   Inden ikrafttrædelsen af en aftale med en tredjepart kan Europol i overensstemmelse med artikel 23, stk. 4, i Europolafgørelsen og på betingelserne i artikel 9, nr. 2) og 3), i nærværende bestemmelser videregive informationer, bortset fra personoplysninger og klassificerede informationer, direkte til denne tredjepart, hvis det er nødvendigt for den retmæssige udførelse af modtagerens opgaver.
   Artikel 13
   Videregivelse af informationer til tredjeparter, der ikke er opført på Rådets liste
   I overensstemmelse med artikel 23, stk. 5, i Europolafgørelsen og på betingelserne i artikel 9, nr. 2) og 3), i nærværende bestemmelser kan Europol videregive informationer, bortset fra personoplysninger og klassificerede informationer, direkte til tredjeparter, der ikke er opført på den liste, der er omhandlet i artikel 26, stk. 1, litra a), i Europolafgørelsen, hvis det er absolut nødvendigt i de enkelte tilfælde for at forebygge eller bekæmpe strafbare handlinger, der henhører under Europols kompetence.

      KAPITEL III

         Videregivelse af informationer i særlige tilfælde

   Artikel 14
   Videregivelse af personoplysninger og klassificerede informationer i særlige tilfælde
   1.   I overensstemmelse med artikel 23, stk. 8 og 9, i Europolafgørelsen op på betingelserne i artikel 9, nr. 2) og 3), i nærværende bestemmelser kan Europol videregive personoplysninger og klassificerede informationer til tredjeparter, hvis direktøren mener, at videregivelse af dem er absolut nødvendig for at beskytte de pågældende medlemsstaters væsentlige interesser inden for rammerne af Europols målsætninger eller af hensyn til at forebygge en nært forestående fare forbundet med kriminalitet eller terrorhandlinger.
   2.   I tilfælde af videregivelse af klassificerede informationer underretter direktøren snarest muligt Styrelsesrådet og Sikkerhedsudvalget om sin afgørelse.
   3.   I tilfælde af videregivelse af personoplysninger, skal direktøren under alle omstændigheder vurdere det databeskyttelsesniveau, der gælder for den pågældende tredjepart, med henblik på at opveje dette databeskyttelsesniveau mod disse interesser. I den forbindelse tager direktøren alle relevante forhold i betragtning såsom den fare, der kan opstå, hvis Europol ikke videregiver de pågældende personoplysninger. Direktøren underretter snarest muligt Styrelsesrådet og Den Fælles Kontrolkontrolinstans om sin afgørelse og om grundlaget for vurderingen af, om den pågældende tredjepart sikrer et tilstrækkeligt højt databeskyttelsesniveau.
   4.   Før der videregives personoplysninger i medfør af stk. 1, skal direktøren vurdere spørgsmålet om, hvorvidt de pågældende tredjeparter sikrer et tilstrækkeligt højt databeskyttelsesniveau, på grundlag af alle de forhold, som er relevante ved videregivelsen af personoplysninger, herunder:

               a)

               oplysningernes art

               b)

               formålet med oplysningerne

               c)

               varigheden af den planlagte behandling

               d)

               de generelle eller specifikke bestemmelser om databeskyttelse, der gælder for tredjeparterne

               e)

               hvorvidt tredjeparterne har aftalt særlige betingelser, som kræves af Europol vedrørende sådanne oplysninger.

      KAPITEL IV

         Særlige betingelser for videregivelse af personoplysninger

   Artikel 15
   Formål, hvortil personoplysninger videregives
   1.   Personoplysninger, som der anmodes om uden angivelse af formålet med og begrundelsen for anmodningen, videregives ikke.
   2.   Videregivelse af personoplysninger om racemæssig eller etnisk baggrund, politisk, religiøs eller filosofisk overbevisning og fagforeningsmæssigt tilhørsforhold samt videregivelse af oplysninger om en persons helbred eller seksualliv er forbudt, medmindre det er strengt nødvendigt.
   Artikel 16
   Rettelse og sletning af personoplysninger
   1.   Når Europol videregiver personoplysninger til et EU-organ eller en tredjepart, skal den sikre, at det modtagende EU-organ eller den modtagende tredjepart forpligter sig til at lade personoplysningerne rette eller slette, hvis det viser sig, at de er ukorrekte, unøjagtige, ikke længere er aktuelle eller ikke burde have været videregivet. Såfremt Europol konstaterer, at personoplysningerne er ukorrekte, unøjagtige, ikke længere er aktuelle eller ikke burde have været videregivet, skal det modtagende EU-organ eller den modtagende tredjepart straks underrettes herom og anmodes om at meddele Europol, at oplysningerne vil blive rettet eller slettet. Direktøren underretter Styrelsesrådet og Den Fælles Kontrolinstans om Europols aktiviteter på dette område.
   2.   Det skal af enhver aftale fremgå, at der er pligt til at foretage rettelse eller sletning af oplysninger efter proceduren i stk. 1.
   3.   Når Europol videregiver personoplysninger, skal den sikre, at det modtagende EU-organ eller den modtagende tredjepart forpligter sig til at lade oplysningerne slette, når de ikke længere er nødvendige for de formål, hvortil de blev videregivet.

      KAPITEL V

         Yderligere videregivelse af oplysninger til EU-organer og tredjeparter

   Artikel 17
   Kompetente myndigheder og yderligere videregivelse
   1.   Europols videregivelse af personoplysninger til et tredjeland og yderligere videregivelse inden for dette land er begrænset til de kompetente myndigheder, der er udtrykkeligt nævnt i en indgået aftale.
   2.   Ved forhandlingen af aftaler udfolder Europol alle bestræbelser på at sikre, at et tredjeland, når det er muligt, udpeger en kompetent myndighed til at fungere som nationalt kontaktled mellem Europol og de andre kompetente myndigheder i dette tredjeland.
   3.   Ved videregivelsen af personoplysninger sikrer Europol, at det modtagende EU-organ eller den modtagende tredjepart forpligter sig til, at yderligere videregivelse af sådanne oplysninger er begrænset til de kompetente myndigheder, og at den finder sted på samme betingelser som den oprindelige videregivelse.
   4.   Hvis det ikke er muligt for et tredjeland at udpege én kompetent myndighed til at fungere som nationalt kontaktled, kan aftalerne undtagelsesvis fastsætte, at Europol skal videregive oplysninger direkte til en eller flere kompetente myndigheder i det pågældende tredjeland.
   Artikel 18
   Betingelser for yderligere videregivelse
   1.   Europol videregiver kun personoplysninger til en kompetent myndighed i et tredjeland eller til en organisation eller et EU-organ, hvis denne myndighed, denne organisation eller dette organ indvilliger i ikke at meddele disse personoplysninger til andre EU-organer eller tredjeparter, undtagen på betingelserne i stk. 2.
   2.   Yderligere videregivelse af personoplysninger fra en kompetent myndighed i et tredjeland, en organisation eller et EU-organ, som Europol har indgået en operationel aftale med, må kun finde sted:

               a)

               med Europols forudgående samtykke i tilfælde, hvor det EU-organ eller den tredjepart, der modtager personoplysningerne, har indgået en operationel aftale med Europol, eller

               b)

               undtagelsesvis efter tilladelse fra direktøren, der tager hensyn til det databeskyttelsesniveau, der gælder for EU-organet eller tredjeparten, hvis han finder, at yderligere videregivelse af personoplysninger fra EU-organet eller tredjeparten er absolut nødvendig:

                           i)

                           for at beskytte de pågældende medlemsstaters væsentlige interesser inden for rammerne af Europols målsætninger, eller

                           ii)

                           af hensyn til forebyggelsen af en nært forestående fare forbundet med kriminalitet eller terrorhandlinger.

         3.   Yderligere videregivelse af oplysninger, som Europol har meddelt en medlemsstat, er ikke tilladt uden den pågældende medlemsstats forudgående samtykke. Direktøren underretter den pågældende medlemsstat om grundene til videregivelse gennem et EU-organ eller en tredjepart i stedet for direkte videregivelse af sådanne oplysninger.

      KAPITEL VI

         Særlige betingelser for Europols modtagelse af informationer fra tredjeparter

   Artikel 19
   Vurdering af kilden og af informationerne
   1.   For at fastslå pålideligheden af informationer modtaget af Europol samt deres kilde anmoder Europol EU-organet eller tredjeparten om så vidt muligt at vurdere informationerne og kilden til informationerne efter kriterierne i artikel 12 i Rådets afgørelse 2009/936/RIA af 30. november 2009 om vedtagelse af gennemførelsesbestemmelserne for Europols analysedatabaser (2) (i det følgende benævnt »bestemmelserne for Europols analysedatabaser«).
   2.   Hvis denne vurdering ikke gives, søger Europol så vidt muligt at vurdere pålideligheden af kilden eller af informationerne på grundlag af de oplysninger, den allerede er i besiddelse af, efter kriterierne i artikel 12 i bestemmelserne for Europols analysedatabaser.
   3.   Europol og et EU-organ eller en tredjepart kan indgå en generel aftale om vurdering af bestemte typer informationer og bestemte kilder efter kriterierne i artikel 12 i bestemmelserne for Europols analysedatabaser.
   Artikel 20
   Rettelse og sletning af informationer modtaget af Europol
   1.   Det skal fremgå af aftalerne, at EU-organet eller tredjeparten skal underrette Europol, når den/det retter eller sletter de informationer, der er videregivet til Europol.
   2.   Når et EU-organ eller en tredjepart underretter Europol om, at det/den har rettet eller slettet informationer, der er videregivet til Europol, skal Europol tilsvarende rette eller slette disse informationer. Europol skal ikke slette informationerne, hvis den fortsat har behov for at behandle informationerne med henblik på den pågældende analysedatabase, eller hvis den, såfremt informationerne er lagret i en anden Europoldatabase, fortsat har interesse i dem på grundlag af efterretninger, som er mere omfattende end dem, som det videregivende EU-organ eller den videregivende tredjepart er i besiddelse af. Europol skal underrette det pågældende EU-organ eller den pågældende tredjepart om den fortsatte lagring af sådanne informationer.
   3.   Hvis Europol har grund til at formode, at de leverede informationer er ukorrekte eller ikke længere er aktuelle, underretter Europol det EU-organ eller den tredjepart, der har leveret informationerne, og anmoder om, at EU-organet eller tredjeparten underretter Europol om sin holdning til spørgsmålet. Hvis informationer rettes eller slettes af Europol i overensstemmelse med artikel 31, stk. 1, i Europolafgørelsen, underretter Europol det EU-organ eller den tredjepart, der har leveret informationerne, om rettelsen eller sletningen.
   4.   Med forbehold af artikel 31 i Europolafgørelsen skal informationer, der klart er opnået af et tredjeland ved åbenbar krænkelse af menneskerettighederne, ikke behandles.
   5.   Det skal fremgå af aftalerne, at EU-organet eller tredjeparten så vidt muligt skal underrette Europol i tilfælde, hvor dette EU-organ eller denne tredjepart har grund til at formode, at de leverede informationer er ukorrekte eller ikke længere er aktuelle.
   AFSNIT IV

      AFSLUTTENDE BESTEMMELSER

   Artikel 21
   Ikrafttræden
   Disse bestemmelser træder i kraft den 1. januar 2010.

      Udfærdiget i Bruxelles, den 30. november 2009.

            På Rådets vegne

         B. ASK

            Formand

      (1)  EUT L 121 af 15.5.2009, s. 37.

      (2)  Se side 14 i denne EUT.


title: Den Europæiske Centralbanks afgørelse (EU) 2016/1974 af 31. oktober 2016 om ændring af afgørelse (EU) 2016/810 (ECB/2016/10) om den anden række af målrettede langfristede markedsoperationer (ECB/2016/30)

text:
               11.11.2016

               DA

               Den Europæiske Unions Tidende

               L 304/7

         DEN EUROPÆISKE CENTRALBANKS AFGØRELSE (EU) 2016/1974
   af 31. oktober 2016
   om ændring af afgørelse (EU) 2016/810 (ECB/2016/10) om den anden række af målrettede langfristede markedsoperationer (ECB/2016/30)
   STYRELSESRÅDET FOR DEN EUROPÆISKE CENTRALBANK HAR —
   under henvisning til traktaten om Den Europæiske Unions funktionsmåde, særlig artikel 127, stk. 2, første led,
   under henvisning til statutten for Det Europæiske System af Centralbanker og Den Europæiske Centralbank, særlig artikel 3.1, første led, artikel 12.1, artikel 18.1, andet led, og artikel 34.1, andet led, og
   ud fra følgende betragtninger:

               (1)

               For at opfylde sit mandat til at fastholde prisstabilitet og yderligere forbedre kreditvilkårene for den private sektor samt for at stimulere kreditgivningen vedtog Styrelsesrådet den 28. april 2016 Den Europæiske Centralbanks afgørelse (EU) 2016/810 (ECB/2016/10) (1). Denne afgørelse fastsætter de nærmere betingelser for fire målrettede langfristede markedsoperationer (herefter »TLTRO-II'er«), som skal gennemføres på kvartalsbasis fra juni 2016 til marts 2017.

               (2)

               For at rette op på en uoverensstemmelse mellem den tidsfrist, der gælder for, at ledende institutter kan fremsætte en anmodning om en ændring til sammensætningen af TLTRO-II gruppen, således som den fremgår af den vejledende tidsplan for TLTRO-II'er, der er offentliggjort på ECB's websted, og den periode, der er fastsat i artikel 3, stk. 7, litra a), i afgørelse (EU) 2016/810 (ECB/2016/10), har Styrelsesrådet besluttet, at hvis en ændring til sammensætningen af en TLTRO-II-gruppe er godkendt i overensstemmelse med artikel 3, stk. 5, i afgørelse (EU) 2016/810 (ECB/2016/10) eller foretages i overensstemmelse med artikel 3, stk. 6, litra b) eller c) i denne afgørelse, må det ledende institut først deltage i en TLTRO-II på grundlag af den nye sammensætning af dets TLTRO-II-gruppe, når det har modtaget en bekræftelse fra dets nationale centralbank på, at den nye sammensætning af TLTRO-II-gruppen er blevet godkendt.

               (3)

               Afgørelse (EU) 2016/810 (ECB/2016/10) bør derfor ændres i overensstemmelse hermed —

         VEDTAGET DENNE AFGØRELSE:
   Artikel 1
   Ændringer
   I afgørelse (EU) 2016/810 (ECB/2016/10) foretages følgende ændringer:

               1)

               I artikel 3, stk. 6, litra b), erstattes pkt. i) med følgende:

                           »i)

                           det ledende institut ansøger sin nationale centralbank om at godkende ændringen af TLTRO-II-gruppens sammensætning i overensstemmelse med den vejledende tidsplan for TLTRO-II'er, som offentliggøres på ECB's websted.«

               2)

               I artikel 3, stk. 7, erstattes litra a) af følgende:

                           »a)

                           For så vidt angår ændringer, for hvilke stk. 5 eller stk. 6, litra b) eller c), gælder, må det ledende institut først deltage i en TLTRO-II på grundlag af den nye sammensætning af dets TLTRO-II-gruppe, når det har modtaget en bekræftelse fra dets nationale centralbank på, at den nye sammensætning af TLTRO-II-gruppen er blevet godkendt, og«

         Artikel 2
   Ikrafttrædelse
   Denne afgørelse træder i kraft den 31. oktober 2016.

      Udfærdiget i Frankfurt am Main, den 31. oktober 2016.

            For ECB's Styrelsesråd

         Mario DRAGHI

            Formand for ECB

      (1)  Den Europæiske Centralbanks afgørelse (EU) 2016/810 af 28. april 2016 om den anden række af målrettede langfristede markedsoperationer (ECB/2016/10) (EUT L 132 af 21.5.2016, s. 107).